Logotipo, nombre de la empresa

Descripción generada automáticamente

**DAVANT L' AMENAÇA DE GUERRA MUNDIAL**

**DEFENSEM LA PAU**

**¡OTAN NO!**

La irracional carrera armamentística als països de la Unió Europea (1) i l'OTAN, inclòs l'estat espanyol, alimenta l'escalada en els conflictes i guerres que afecten importants regions del planeta:

* A Orient Mitjà amb l'actuació genocida del govern d'Israel contra el poble de Palestina que amenaça estendre's al Líban, Síria i l'Iran.
* La guerra entre EUA-OTAN-Ucraïna i Rússia amb alt risc d'estendre's a Europa si els països europeus continuen enviant míssils de llarg abast a l'exèrcit d'Ucraïna i permeten el seu ús contra les grans ciutats i indústries de Rússia, en una situació agreujada per la invasió de l'exèrcit d'Ucraïna de la regió russa de Kursk.
* El conflicte al Sahel on les velles potències neocol·lonials donen suport a les bandes terroristes de l'estat islàmic per desestabilitzar aquells països com Mali, Níger i Burquina Faso que s'han emancipat de la dominació monetària i econòmica de França, etc. El recent nomenament del diplomàtic espanyol Javier Colomina com a representant especial de l'OTAN per a l'anomenat "Flanc Sud", és a dir la regió del nord d'Àfrica i el Sahel, pot implicar Espanya en aquest conflicte.

Fem un balanç de la gestió del govern d'Espanya en diversos conflictes i escenaris:

* Davant el genocidi del poble palestí pel govern d'Israel té un comportament hipòcrita, mentre exigeix al govern de Netanyahu que aturi la massacre del poble palestí a Gaza amb desenes de milers de civils assassinats, especialment nens/es i dones, desenes de milers de desapareguts, etc., el ministeri de defensa que dirigeix Margarita Robles continua concedint contractes milionaris a Elbit Systems la principal indústria militar d'Israel.
* Lluny de condemnar el cop d'estat contra el president de Perú Pedro Castillo, va donar el seu reconeixement al govern usurpador i criminal de Dina Boluarte responsable de més de 60 assassinats, 1.300 persones ferides i cents de detencions.
* Ha incomplert el dret internacional en cedir davant les pressions del govern corrupte del Marroc que es va annexionar il·legalment el Sàhara Occidental, i traïa el mandat de les Nacions Unides que en la resolució 690 del 29 d'abril de 1991 reconeix el dret del poble sahrauí a la seva autodeterminació.
* S'ha implicat en la guerra per delegació d'EUA i l'OTAN entre Ucraïna i Rússia a través de l'increment brutal de la despesa en defensa per enviar armes i donar suport militar a l'exèrcit d'Ucraïna. Aquesta complicitat ha condemnat la població de l'estat espanyol a patir les nefastes conseqüències econòmiques d'aquesta guerra. En aquest context, és molt preocupant que no hagi rebutjat les recents declaracions de Josep Borrell, alt representant de la Unió Europea per a Afers Exteriors i Política de Seguretat, on exigeix públicament que es permeti aixecar les restriccions de l'ús de l'armament enviat des d'Europa al règim d'Ucraïna per destruir els objectius dins de Rússia.
* El silenci davant el sabotatge del gasoducte Nord Stream 2, quan la mateixa fiscalia d'Alemanya ha emès una ordre de detenció dels seus autors i les investigacions reconeixen que estaven a les ordres de l'exèrcit d'Ucraïna i el president Zelensky. El periodista nord-americà Seymour Hersh fa temps que va publicar la responsabilitat directa dels Estats Units en aquesta acció.

Mentrestant, prossegueix l'expansió de l'OTAN per tot el món i Estats Units amplia les seves aliances militars, especialment a la regió de l'Indo-Pacifico amb Japó, Corea del Sud, Filipines i Austràlia, amb l'objectiu de preparar la seva confrontació amb la Xina. Mentre el govern de la Xina ha proposat recentment (2) als estats amb armament nuclear que formen part del TNP que es comprometin a no ser els primers a usar armes nuclears, Estats Units manté la seva política nuclear definida en el document "Nuclear Posture Review (NPR) 2022" on s'atorga el dret de ser el primer a usar armes nuclears i no limita la funció d'aquestes armes al seu paper dissuasiu.

**MOBILITZEM-NOS PER ATURAR L'ESCALADA BÈL·LICA, PER LA REDUCCIÓ DRÀSTICA DE LA DESPESA MILITAR, I PROMOURE LES NEGOCIACIONS QUE CONDUEIXIN A LA PAU**

La Plataforma per la Pau, contra les guerres, OTAN NO crida la classe treballadora, la majoria social a mobilitzar-se en defensa de la PAU, i en conseqüència exigir al govern d'Espanya:

1r.- Adoptar una posició activa, des de la neutralitat, per afavorir l'alto el foc i una solució pacífica en la guerra entre Ucraïna i Rússia, per a la qual cosa s'ha d'interrompre radicalment l'enviament d'armes, preparació i suport militar a l'exèrcit del règim autoritari d'Ucraïna. Rebutjar i denunciar qualsevol intent d'enviament d'armament balístic des dels països de l'OTAN a Ucraïna i la seva utilització contra territori de Rússia.

2n.- Tallar dràsticament el comerç i enviament d'armes a l'estat d'Israel. Establint les sancions necessàries, econòmiques, diplomàtiques, penals als responsables del genocidi a Palestina. Fer complir les ordres d'arrest del fiscal de la Cort Penal Internacional contra Netanyahu i el ministre de Defensa d'Israel, Joav Galant.

3r.- Fer complir el mandat de l'ONU que reconeix el dret d'autodeterminació del poble Sahrauí, trencant els recents acords amb el rei del Marroc que vulneren el dret internacional i el compliment del mandat de l'ONU.

4t.- Tallar el suport polític i de seguretat al govern de Dina Boluarte a Perú, exigir responsabilitats polítiques i penals per les més de 60 persones assassinades per la repressió de les forces d'ordre a Perú, i exigir la llibertat immediata del president Pedro Castillo.

Exigir actuacions sobre el govern de l'Equador perquè alliberi immediatament l'exvicepresident Jorge Glas.

Reconèixer la victòria electoral de Maduro en les recents eleccions a Veneçuela, respectant els informes dels observadors internacionals que confirmen la transparència democràtica del procés electoral, i deixar de fer el joc a la campanya desestabilitzadora i mediàtica dels Estats Units contra Veneçuela que persegueix l'objectiu de controlar les seves riqueses petrolíferes.

5è.- Promoure iniciatives a escala internacional per dissoldre les aliances militars com l'OTAN i l'AUKUS, desvincular-se de l'OTAN i renunciant a qualsevol paper de gestió militar de l'OTAN en zones de conflicte i en l'anomenat "Flanc Sud". Promoure la desnuclearització militar i en l'immediat donar suport a la proposta de la Xina de no ser el primer en l'ús d'armament nuclear.

6è.- Reduir dràsticament la despesa militar a Espanya, per emprar-lo en la despesa social, així com en objectius de cooperació i suport solidari al desenvolupament dels països del Sud.

Barcelona, 5 setembre 2024

**Plataforma per la Pau, contra les Guerres, OTAN NO, de Catalunya**

Twitter:  @pauSIotanNo    -    Faceboock: Per La PAU - OTAN NO - Plataforma Catalunya

1. <https://centredelas.org/actualitat/la-borratxera-militarista-i-armamentista-de-la-ue-preludi-de-guerra/?lang=es>
2. https://centredelas.org/actualitat/la-propuesta-china-sobre-no-primer-uso-de-las-armas-nucleares-un-paso-que-ha-de-tomarse-en-serio/?lang=es